'लोकपाल का राज्यसभा में पारित न होना दुर्भाग्यपूर्ण'  
प्रधानमंत्री मनमोहन सिंह ने कहा है कि लोकपाल विधेयक का राज्यसभा से पारित न होना बहुत दुर्भाग्यपूर्ण है।
प्रधानमंत्री मनमोहन सिंह ने कहा है कि लोकपाल विधेयक का राज्यसभा से पारित न होना बहुत दुर्भाग्यपूर्ण है। उन्होंने हालांकि यह भी कहा कि उनकी सरकार प्रभावी लोकपाल कानून लाने को प्रतिबद्ध है।
	नव वर्ष की पूर्व संध्या पर राष्ट्र को दिए अपने संदेश में प्रधानमंत्री ने कहा, "मुझे निजी तौर पर इस बात की खुशी है कि सरकार खाद्य सुरक्षा विधेयक और लोकपाल और लोकायुक्त विधेयक लेकर आई।" उन्होंने कहा, "लोकपाल और लोकायुक्त विधेयक लोकसभा से तो पारित हो गया लेकिन इसका राज्यसभा से पारित न हो पाना बेहद दुर्भाग्यपूर्ण है। हालांकि हमारी सरकार प्रभावी लोकपाल विधेयक पारित कराने को लेकर प्रतिबद्ध है।"